**GRY PODWÓRKOWE**

**WIREK, Osiedle robotnicze VERDÓN – lata 50 – te ub. Wieku**

Kestel abo Klasy

Rysowało się patykym abo kredóm na ziymi kestel (abo klasy) wedle mustra pokozanego na łobrozku:

|  |  |
| --- | --- |
|  |  |

|  |
| --- |
|  |
|  |  |
|  |
|  |
|  |

Ciepało się za rajóm do kolejnyj klasy (pola) kamiyń i skokało sie za rajóm do każdego pola tak, co by niy nadepnóńć stopom poza granice pola i za rajóm,

za kożdym razym podniyść kamiyń, kery leżoł we swoim polu. Kamiyn trza było wciepnóńć za rajóm do każdego pola tak, co by niy wylecioł poza granice klasy!

Jak grajónycmu niy udało sie wciepnóńć kamiynia tak, by nie wylecioł poza granica kolejnyj klasy, gra przechodziyła na nastympno w raji osoba!

Cołki kónsztik polegoł na tym, żeby wciepnóńć kamiyń do kożdej nastympnyj klasy i potem go podniyść tak, by stopóm niy nadepnóńć na granica wyznaczónyj klasy. Za kożdym razym w polu klasy mógła być ino jedna stopa grajóncego!

KJlipa

Za jednym razym w ta gra mógły grać ino 2 osoby! Jednaz nich bróniyła pola ło średn. ok. 2 mb. a drugo starała się zdobyć brónióne pole. Polegało to na tym, że trze było podbijać w lufcie, (bez pomocy dłóni) mniyjszy patyk śr. ok. 2 cm.

I długości ok. 20 cm. (załostrzónego z łobuch dwuch strón) drugim patykym,

dugim na ok. 1 mb. tak, by mniyjszy z patyków znod sie jak nojdali

bróniónego pola! Mały patyk musioł być załostrzóny skuli tego, co by szło go

podniyść do luftu, przy pomocy dugszego patyka, bez pomocy dłóni!

Przed gróm możno było sie ugodać co do tego wiela razy możno podbijać mały patyk, eli trzi razy, eli ino roz! Ło tym, fto wygrywo, decydowoł dystans

(mierzóny krokami), kery dzielół mały patyk łod bróniónego pola!

Małe budy

W małe budy grało sie na placu guminianym balym we fusbal z takóm różnicóm,

Że boisko i tory były mynsze łod normalnych. Małe budy (czyli tory) wytyczały przeważnie cegły, kere „grały” za słupki. W małe budy grało sie bez tormanów (to znaczy, e niy możno było chytac bala rynakmi), a ło dugości gry decydowało ugodanie sie, do wielu torów się bydzie grać!

Kepki

W kepki grało sie guminianym balym we 2 osoby (jedyn na jednego).

Grało sie przważnie we ańfarcie, kaj na przeciwległych murach były wymalowane tory

(myni – wiyncyj take, jak do hantbalu). Brónióncy móg bronić rynkami, a atakujóncy móg łodbijać bal ino gowóm! Wygrywoł tyn, kery wbiół wiyncyj torów (tozn. umieścioł bal w wymalowanym na murze torze). Przed gróm możno było sie ugodać co do tego, wiela razy możno podbić bal gowóm (bez pomocy rónk), ino roz abo trzi razy!

Autor: Bernard Śmigała